The Pledge (filma)

The Pledge (euskaraz Zina), 2001eko Sean Penn estatubatuar aktore eta zinema zuzendariaren misteriozko drama film bat da. Friedrich Dürrenmatt suitzar idazlearen 1958ko izenburu berdineko eleberrian oinarritua dago. Jack Nicholson, Aaron Eckhart, Helen Mirren, Robin Wright Penn, Vanessa Redgrave, Sam Shepard, Mickey Rourke eta Benicio del Toro aktoreek antzeztu zuten.

Cannesko Zinemaldian Urrezko Palmaren izendapena jaso zuen.

 Argumentua 

AEB, Nevada. Bere erretiro egunean ustekabe antolatu dioten agur jaiean, Jerry Black (Jack Nicholson) poliziaren hilketa saileko detektibeak bere lankideen opari eskuzabala oso gogo onez onartu du, bere ametsetako bidaia burutzeko hegazkin txartela, Mexikon arrantza egiteko. Baina mendietan zortzi urteko neskato baten gorpua topatu berri duten albisteak jaia bertan behera etengo du, Jerryk ezingo du jazotakoari bizkarrik eman, hortaz hilketaren lekura joan eta biktimaren familiari albiste izugarriaz berri emateko ardura hartuko du. Gurasoen sufrimenduaren aurrean eta berarengan ere piztu den bizitzaren segurtasun ezaren inguruko sentipenaren ondorioz, Jerryk neskatoaren hiltzailea atzemateko zina egingo du.

 Aktoreak 
 Jack Nicholson: Jerry Black
 Patricia Clarkson: Margaret Larsen
 Benicio del Toro: Toby Jay Wadenah
 Aaron Eckhart: Stan Krolak
 Helen Mirren: Doktorea
 Tom Noonan: Gary Jackson
 Robin Wright Penn: Lori
 Vanessa Redgrave: Annalise Hansen
 Mickey Rourke: Jim Olstad
 Sam Shepard: Eric Pollack
 Harry Dean Stanton: Floyd Cage
 Dale Dickey: Strom
 Costas Mandylor: Monash Deputy
 Michael O'Keefe: Duane Larsen
 Lois Smith: Helen Jackson
 Brittany Tiplady: Becky Fiske
 Eileen Ryan: Jean

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Neo-noir
Kategoria:Misterio filmak
Kategoria:Drama filmak
Kategoria:Detektibe filmak
Kategoria:Polizia filmak
Kategoria:Hilketei buruzko filmak
Kategoria:Eleberrietan oinarritutako filmak
Kategoria:Nevadan girotutako filmak
Kategoria:Hans Zimmerren soinu bandadun filmak